22.		Zakladateľská zmluva o založení akciovej spoločnosti (3)
			(§ 163 a 164. OZ) 
Čl. I
Zakladatelia
Čl. I
Zakladatelia
1.	XYZ, s.r.o. so sídlom Javorová ul. č. 11, 010 01 Žilina, IČO: ......................, zastúpená Ing. Jozefom Malým, konateľom spoločnosti 
a
2.	ABC, a.s. so sídlom Platanová ul. č. 425, 814 00 Bratislava, IČO: ....................., zastúpená Mgr. Petrom Mikulášom, predsedom predstavenstva
(ďalej len „zakladatelia“) 
sa dohodli založiť akciovú spoločnosť bez výzvy na upisovanie akcií podľa § 172. Obch. zákonníka, a na tento účel uzavreli túto 
zakladateľskú zmluvu.
Čl. II
Obchodné meno
Obchodné meno spoločnosti je AX, a.s. (ďalej len „spoločnosť“), pod ktorým bude vystupovať v právnych vzťahoch. 
Čl. III
Sídlo spoločnosti
Sídlom spoločnosti je Zvolenská ul. č. 13, 010 03 Žilina. 
Čl. IV
Doba trvania spoločnosti
Spoločnosť je založená na dobu neurčitú. 
Čl. V
Predmet podnikania
Predmetom podnikania spoločnosti je: 
–	činnosť ekonomických a organizačných poradcov, 
–	marketingové poradenstvo a prieskum trhu, 
–	reklamná činnosť, 
–	podnikateľské poradenstvo, 
–	vydavateľská činnosť v oblasti periodických a neperiodických publikácií, 
–	robchodná činnosť v rozsahu voľných živností. 
Čl. VI
Výška základného imania
Základné imanie spoločnosti je 25 000 € (slovom dvadsaťpäťtisíc eur).
Čl. VII
Akcie
1.	Základné imanie spoločnosti je rozdelené na 900 akcií na meno, každá s menovitou hodnotou 25 € (slovom dvadsaťpäť eur) a 100 prioritných akcií na meno, každá s menovitou hodnotou 25 € (slovom dvadsaťpäť eur). 
2.	Akcie budú mať listinnú podobu a nebudú verejne obchodovateľné.
3.	Prioritným akciám uvedeným v Čl. VII ods. 1 bude prislúchať prednostné právo na podiel na zisku spoločnosti, ktorý valné zhromaždenie určí na rozdelenie. Pri založení nebudú vydané žiadne ďalšie zvláštne druhy akcií. Stanovy spresnia prípadné vydanie takýchto druhov akcií v budúcnosti. 
Čl. VIII
Vklady zakladateľov
1.	Zakladatelia sa dohodli, že splatia celé základné imanie spoločnosti vo výške 25 000 € (slovom dvadsaťpäťtisíc eur) nepeňažnými vkladmi, a to tak, že XYZ, s.r.o. upisuje vklad vo výške 15 000 (slovom pätnásťtisíc eur) a ABC, a.s. upisuje vklad vo výške 10 000 € (slovom desaťtisíc eur).
2.	Predmetom vkladov uvedených v odseku 1: 
a)	zakladateľa XYZ, s.r.o. je budova vo výlučnom vlastníctve upisovateľa, parc. č. 3075, zapísaná v liste vlastníctva č. 2221 pre katastrálne územie Žilina, vedeného Okresným úradom Žilina, katastrálny odbor. Ocenenie vkladu urobil súdny znalec Ing. Martin Malec v znaleckom posudku č. 08/2023 zo dňa 20. 12. 2023, hodnotu predmetu vkladu vyčíslil vo výške 15 200 € (slovom pätnásťtisíc dvesto eur),
b)	zakladateľa ABC, a.s. je osobný automobil AUDI (uviesť presnú špecifikáciu automobilu). Ocenenie vkladu vykonal súdny znalec Ing. Róbert Lukas v znaleckom posudku č. 12/2023 zo dňa 15. 12. 2023, hodnotu vkladu vyčíslil vo výške 12 100 € (slovom dvanásťtisíc jednosto eur). 
3.	Vklady uvedené v odseku 1 a 2 splatia zakladatelia takto: 
a)	XYZ, s.r.o. splatí svoj upísaný vklad špecifikovaný v odseku 2 písm. a) odovzdaním do 10 dní od podpísania tejto zakladateľskej zmluvy a písomného vyhlásenia správcovi vkladu o tom, že vložil nepeňažný vklad do základného imania spoločnosti, 
b)	ABC, a.s. splatí svoj upísaný vklad špecifikovaný v odseku 2 písm. b) odovzdaním predmetu vkladu správcovi vkladu do 10 dní od podpísania tejto zakladateľskej zmluvy. 
4.	Vlastnícke právo k predmetu vkladu zakladateľa XYZ, s.r.o. prechádza na spoločnosť vkladom vlastníckeho práva v prospech spoločnosti do katastra nehnuteľností. Predstavenstvo je povinné podať návrh na vklad vlastníckeho práva k nehnuteľnosti do 10 dní od vzniku spoločnosti. 
5.	Vlastnícke právo k predmetu vkladu zakladateľa ABC, a.s. prechádza na spoločnosť dňom vzniku spoločnosti. Zakladatelia sa dohodli, že akcie upíšu nasledovne: 
a)	XYZ, s.r.o. upíše 600 akcií, 
b)	ABC, a.s. upíše 400 akcií. 
Čl. IX
Správca vkladu
Vklady splatené zakladateľmi podľa Čl. VIII ods. 2 bude do vzniku spoločnosti spravovať správca vkladu XYZ, s.r.o. 
Čl. X
Náklady súvisiace so založením a vznikom spoločnosti
Zakladatelia určili, predpokladané náklady súvisiace so založením a vznikom spoločnosti nepresiahnu 4 000 € (slovom štyritisíc eur).
Čl. XI.
Záverečné ustanovenia
1.	Súčasťou tejto zakladateľskej zmluvy sú stanovy akciovej spoločnosti. 
2.	Akékoľvek zmeny sú účinné len v písomnej forme dodatku podpísaného obidvoma zakladateľmi. 
3.	Zakladateľská zmluva je vyhotovená v 6 rovnopisoch, z ktorých každý zakladateľ obdrží 1 rovnopis a ďalšie budú použité pre potreby spoločnosti. 
4.	Zakladatelia vyhlasujú, že si zakladateľskú zmluvu prečítali, že vyjadruje ich skutočnú a slobodnú vôľu, nemajú k jej obsahu žiadne pripomienky a na znak súhlasu s jej obsahom ju podpísali. 
Žilina 7. 3. 2024		Ing. Jozef Malý	Mgr. Peter Mikuláš
			konateľ spoločnosti XYZ, s.r.o.	predseda predstavenstva ABC, a.s. 
(podpisy musia byť úradne overené)